མཚོ་སྔོན་ཞིང་ཆེན་སྲིད་གཞུང་དྲ་བའི་འཕྲིན།ཟླ༩ཚེས༡༠ཉིན་གྱི་དགོང་མོར།ཀྲུང་དབྱང་བརྙན་འཕྲིན་ལས་ཁུངས་དང་སློབ་གསོ་པུའུ་ཡིས་ཐུན་མོང་གིས་གཉེར་པའི་༢༠༡༨ལོའི་དགེ་རྒན་ཡག་ཤོས་འཚོལ་བ་ཞེས་པའི་སྤྱི་ཕན་བྱེད་སྒོ་ཆེ་རིགས་ཀྱི་བྱ་དགའ་སྤྲོད་པའི་མཛད་སྒོ་སྤེལ་བ་མ་ཟད།ཀྲུང་དབྱང་བརྙན་འཕྲིན་ལས་ཁུངས་ཀྱི་ཕྱོགས་བསྡུས་འཕྲིན་ལམ་དང་།ཚན་རིག་སློབ་གསོའི་འཕྲིན་ལམ་ཐོག་བསྟན་པ་དང་།༢༠༡༨ལོའི་དགེ་རྒན་ཡག་ཤོས་ཀྱི་མིང་ཐོ་ཡང་ཉིན་དེའི་དགོང་མོ་བཏོན་པ་རེད།བོད་རང་སྐྱོང་ལྗོངས་སློབ་གསོ་ཐིང་གིས་འོས་སྦྱོར་བྱས་པ་བརྒྱུད།ལྷོ་ཁ་གྲོང་ཁྱེར་ལྷུན་རྩེ་རྫོང་གསང་གླིང་ཤང་མདོ་ཡུལ་ལྷོ་པ་མི་རིགས་ཤང་སློབ་ཁྲིད་ས་ཚིགས་ཀྱི་དགེ་རྒན་ཚེ་རིང་བསོད་ནམས་ལ་༢༠༡༨ལོའི་དགེ་རྒན་ཡག་ཤོས་ཀྱི་མཚན་སྙན་ཐོབ་ཅིང་།རང་ལྗོངས་ཀྱི་མཚན་སྙན་ཁྱད་པར་ཅན་ཐོབ་པའི་དགེ་རྒན་གཅིག་པུ་དེར་གྱུར་བ་རེད།